กรุงไทย-แอกซ่า ประกันชีวิต เปิดตัวหมายเลขโทรศัพท์ Hotline 1159
นางสายฝน สัจจศิลา ประธานเจ้าหน้าที่บริหารฝ่ายการตลาด บริษัท กรุงไทย-แอกซ่า ประกันชีวิต จำกัด (มหาชน) เปิดเผยว่า บริษัทฯ ได้เปิดตัวหมายเลขโทรศัพท์ Hotline 1159 สำหรับศูนย์ลูกค้าสัมพันธ์ของบริษัทฯ ซึ่งสามารถรองรับการให้บริการได้ทั้งลูกค้าและฝ่ายขาย พร้อมการปรับลดขั้นตอนการกดเมนูต่างๆ ให้ลูกค้ามีความสะดวกสบายเพิ่มขึ้นในการติดต่อศูนย์ลูกค้าสัมพันธ์
14 ก.ย. 2558

นางสายฝน สัจจศิลา ประธานเจ้าหน้าที่บริหารฝ่ายการตลาด บริษัท กรุงไทย-แอกซ่า ประกันชีวิต จำกัด (มหาชน) เปิดเผยว่า บริษัทฯ ได้เปิดตัวหมายเลขโทรศัพท์ Hotline 1159 สำหรับศูนย์ลูกค้าสัมพันธ์ของบริษัทฯ ซึ่งสามารถรองรับการให้บริการได้ทั้งลูกค้าและฝ่ายขาย พร้อมการปรับลดขั้นตอนการกดเมนูต่างๆ ให้ลูกค้ามีความสะดวกสบายเพิ่มขึ้นในการติดต่อศูนย์ลูกค้าสัมพันธ์
“สำหรับหมายเลข Hotline 1159 นี้ นับเป็นหนึ่งในกลยุทธ์ของบริษัทที่มุ่งเน้นการมีลูกค้าเป็นจุดศูนย์กลาง โดยมีวัตถุประสงค์เพื่อเพิ่มความพึงพอใจของลูกค้าให้มากขึ้น โดยตัวเลข 4 ตัวที่จดจำและติดต่อได้ง่าย พร้อมเพิ่มคู่สายจาก 90 เป็น 180 คู่สาย เพื่อรองรับปริมาณความต้องการต่างๆของลูกค้าและฝ่ายขายที่เพิ่มมากขึ้นและสามารถให้บริการอย่างเต็มรูปแบบได้ ลูกค้าและฝ่ายขายสามารถสอบถามข้อมูลได้ทุกเรื่อง ซึ่งนับเป็นเสมือน One Stop Service ไม่ว่าจะเป็นข้อมูลผลิตภัณฑ์ ปรึกษาเกี่ยวกับค่ารักษาพยาบาลผู้ป่วยใน เงินชดเชยรายวัน การเคลมสินไหมต่างๆ จนถึง การบริการช่วยเหลือลูกค้าที่ทำธุรกรรมผ่านระบบออนไลน์”
นอกจากนี้ ทางบริษัทยังได้ทำการพัฒนาคุณภาพการให้บริการลูกค้าอย่างสม่ำเสมอ เพื่อบริการที่ดีที่สุด โดยการเพิ่มความรู้และทักษะให้กับพนักงานศูนย์ลูกค้าสัมพันธ์ ให้สามารถบริการและตอบข้อซักถามต่างๆได้อย่างถูกต้องและรวดเร็ว
สำหรับลูกค้าที่สนใจผลิตภัณฑ์ของบริษัทฯ สามารถติดต่อได้ที่ตัวแทนของกรุงไทย-แอกซ่า หรือที่สำนักงานตัวแทนของบริษัท 83 แห่ง ที่ธนาคารกรุงไทยทุกสาขาทั่วประเทศ และที่ศูนย์ลูกค้าสัมพันธ์ โทร. 1159 หรือ www.krungthai-axa.co.th            